फाइल फोटो: मुख्यमंत्री रघुवर दास।
रांची। शहरी विकास को ध्यान में रखते हुए अब सरकार टाउन प्लानर को बहाल करेगी। नगर विकास विभाग में टाउन प्लानर को बहाल करने की तैयारी शुरू कर दी गई है। मुख्यमंत्री रघुवर दास ने भी टाउन प्लानर की बहाली करने पर सहमति दे दी है।
नए बहाल किए जाने वाले टाउन प्लानर को विभिन्न नगर निकायों और विभाग के टाउन प्लानिंग सेल में रखा जाएगा, ताकि शहर के विकास के लिए योजना बनाने और लागू करने में सुविधा हो।
सभी नियुक्ति होगी कांट्रेक्ट के आधार पर
मालूम हो कि पहले टाउन प्लानर की नियुक्ति जेपीएससी के माध्यम से कराने की तैयारी की गई थी, लेकिन कुछ कारणों से अब टाउन प्लानर की सीधी नियुक्ति विभाग स्तर से ही की जाएगी। सभी नियुक्ति कांट्रेक्ट के आधार पर होगी। नगर विकास सचिव अरुण कुमार सिंह ने विभागीय पदाधिकारियों को टाउन प्लानर की नियुक्ति की प्रक्रिया जल्द से जल्द शुरू करने के निर्देश दिए हैं।
mai_Deva hin_Deva hin_Deva hin_Deva hin_Deva